
persoana de contact: maior Eduard ȚELEA – tel. 0722743485 / 0722534344


Buletin Informativ – 25.08.2010


În ultimele 24 ore echipajele de intervenţie din cadrul I.S.U.”Basarab I” Dâmboviţa au fost solicitate la următoarele evenimente:


Marți 24 august 2010


- la ora 14.23, un echipaj de la Detașamentul Găești a intervenit pentru stingerea unei suprafețe de cca.10000mp de vegetație uscată pe un teren viran din orașul Găești;

- la ora 15.30, pompierii de la Detașamentul Găești au intervenit în comuna Crângurile - sat Pătroaia Vale pentru stingerea unei suprafețe de cca.5000mp de vegetație uscată;

- la ora 18.13, pompierii de la Detașamentul Pucioasa au intervenit în comuna Doicești pentru stingerea unei suprafețe de cca.400mp de vegetație uscată;

- la ora 18.49, un echipaj de la Detașamentul Găești a intervenit pentru stingerea unui incendiu izbucnit în curtea unei gospodării din comuna Ludești - sat Potocelu, unde au ars cca.5000kg fân. Din primele cercetări efectuate la fața locului, se pare că incendiul a fost provocat de o fetiță în vârstă de 5 ani, care lăsată nesupravegheată, s-a jucat cu chibriturile lângă plantele furajere depozitate în curte. Intervenția promptă a pompierilor a salvat din calea flăcărilor locuința proprietarului;


Echipajele SMURD din cadrul I.S.U.”Basarab I” Dâmboviţa au intervenit în această perioadă pentru a acorda ajutor medical de urgență la 8(opt) solicitări (SMURD Târgoviște la 6 solicitări și SMURD Titu la 2 solicitări). Pacienții au fost transportați la spital pentru tratament de specialitate. 

*     *     *


Având în vedere faptul că în ultima perioadă s-au intensificat arderile necontrolate (incendiile de vegetație uscată), I.S.U. ”Basarab I” Dâmboviţa atenționează atât cetățenii cât și instituțiile și operatorii economici cu privire la măsurile obligatorii ce se impun la arderea miriştii, vegetaţiei uscate şi a resturilor vegetale astfel:
· În perioadele de caniculă şi secetă prelungită arderea miriştii, vegetaţiei uscate şi a resturilor vegetale este interzisă; 
· În celelalte perioade, aceste operaţiuni se execută numai după obţinerea permisului de lucru cu focul de la primăria localităţii şi a acordului de la Agenţia de Protecţia Mediului, cu informarea în prealabil a Serviciului Voluntar pentru Situații de Urgență (SVSU) al localității;
· Pe timpul arderii vegetaţiei uscate şi a resturilor vegetale este obligatoriu:
· menținerea focului în perimetrul aprobat şi asigurat și supravegherea permanentă a zonei în care efectuează arderea resturilor vegetale;
· efectuarea arderii doar ziua şi în condiţii meteo fără vânt;
· executarea arderii în zone care să nu permită propagarea focului la drumuri, construcţii, instalaţii, păduri, culturi agricole, etc.;
· dotarea minimă cu mijloace de primă intervenţie și anunțarea imediată a SVSU al localităţii, primăriei şi pompierilor militari, în situaţia în care există pericolul extinderii focului în afara perimetrului aprobat.

Se exceptează de la OBŢINEREA PERMISULUI DE LUCRU CU FOCUL numai executarea arderii vegetaţiei uscate şi a resturilor vegetale în cadrul gospodăriei cetăţeneşti.

ATENŢIE !


Nerespectarea restricțiilor privind utilizarea focului deschis se sancționează cu amendă de la 1000 la 2500 lei.

Nu lăsați copiii nesupravegheați! NU lăsați chibriturile la îndemâna copiilor !

